# Jimena Amarillo Peiró

Jimena Amarillo Peiró (València, 2001) és una cantant i compositora espanyola coneguda musicalment com Jimena Amarillo.
En la seua adolescència va començar a tocar la guitarra i actualment compta amb més d'una trentena de cançons, que li han portat a traure dos àlbums. En 2021 va publicar el seu primer àlbum Cómo decirte, mi amor. En 2023, va traure el seu segon gran èxit, amb l'àlbum La pena no es cómoda.

## Biografia

Jimena Amarillo va nàixer a la província de València, el 15 de febrer de 2001. La seua primera etapa educativa la va desenvolupar en el CEIP Teodoro Llorente. Posteriorment, va desenvolupar la seua etapa d'educació secundària en l'IES Patraix-Vicenta Ferrer Escrivà. Els seus últims estudis formatius són el batxillerat artístic, prèviament a un grau superior de so.
Des de ben xicoteta va mostrar el seu interés per la música, començant a tocar el violí als 5 anys. Això li portaria anys després a demostrar el seu hobby per la guitarra en les xarxes socials, on va començar a acumular milers de seguidors.
A poc a poc, es va animar a compondre les seues pròpies cançons amb lletres honestes i sentimentals, que li donen el seu propi estil i segell d'identitat.
A l'estiu de 2020, va potenciar la seua passió per la música amb la creació de diverses cançons que li van portar a traure el seu primer àlbum en 2021, amb el títol Cómo decirte, mi amor. Este llançament està compost per deu temes, entre els quals destaca el seu gran èxit Cafeliko, que compta amb 400.000 reproduccions en la plataforma YouTube i amb més de 18 milions en Spotify.
En 2022, va aparéixer el EP Mientras ando al costat del seu company Belicemanu, una xicoteta peça composta per altres quatre cançons.
Des de l'any 2023 resideix a Madrid, des d'on va llançar al mercat la seua segona obra en solitari composta per dotze cançons, anomenada La pena no es cómoda.

## Discografia

Cómo decirte, mi amor (2021)
* Cafeliko
* Jugando a Los Sims
* Tu manera de mirar
* Tu cepillo de dientes
* Resaca sentimental
* Sólo te miro
* Cuando ya no me quieras
* Mandarinas en la cocina
* Cositas
* Tremenda suerte
Mientras ando (2022)
* Pantalones de pana
* Me lo kiero imaginar
* Bloke
* Lo de México
La pena no es cómoda (2023)
* Quiero que me mires
* Billete de amor
* De la cabeza a los pies
* Baldosas
* Tu sangre de la mía
* Interludio Lucía
* Fino como un alfiler
* María la portuguesa
* Porque tú lo sabrías
* Tarde de sosiego
* Cosa de un amor
* Caldo por el brazo

## Referències

* 1 2 Disturbios, Don. «Jimena Amarillo, crítica de su disco Cómo decirte, mi amor (20219» (en castellà), 29-10-2021. [Consulta: 1r maig 2024].
* 1 2 Disturbios, Don. «Jimena Amarillo, crítica de su disco La pena no es cómoda (2023)» (en castellà), 18-05-2023. [Consulta: 1r maig 2024].
* ↑ «CEIP Teodoro Llorente – Web del CEIP Teodoro Llorente» (en espanyol europeu). [Consulta: 1r maig 2024].
* ↑ «IES PATRAIX, VICENTA FERRER ESCRIVÁ – Altre lloc Portals Educatius de la GVA Sites». [Consulta: 1r maig 2024].
* ↑ «Instagram». [Consulta: 1r maig 2024].
* ↑ «Jimena Amarillo: "Yo soy rapera, estoy harta del indie moñas"» (en castellà), 16-02-2024. [Consulta: 1r maig 2024].
* ↑ «Jimena Amarillo - Cafeliko». [Consulta: 1r maig 2024].